open-index/open-wikipedia-markdown huggingface dataset:
Magnus Linder (1751–1801)

**Magnus Linder** (3. maaliskuuta 1751 Vihti – 23. toukokuuta 1801 Mustio) oli suomalainen juristi ja ruukinpatruuna, joka omisti Mustion ruukin. 

Linderin vanhemmat olivat Suomen vuorimestari Magnus Linder (k. 1799) ja Anna Kristina Kreij. Hänen äitinsä isä oli Mustion ruukin omistaja Henric Johan Kreij, joka luovutti ruukin vuonna 1756 kahdelle tyttärelleen ja näiden puolisoille, Magnus Linder vanhemmalle ja Joachim von Glanille. Nuorempi Linder valmistui ylioppilaaksi Turussa vuonna 1764, suoritti tuomarintutkinnon ja tuli vuonna 1769 Turun hovioikeuden auskultantiksi ja ylimääräiseksi kanslistiksi. Hänen vanhempiensa puoliksi omistama Mustion ruukki vuokrattiin vuonna 1774 hänelle, ja hän uudisti sitä isänsä valvonnassa. Isä luovutti osuutensa ruukista Linderille vuonna 1782, ja neljä vuotta myöhemmin Linder osti myös von Glanin osuuden ja sai siten ruukin kokonaan omistukseensa.

Linder rakennutti vuosina 1783–1792 ruukin yhteydessä olleen Mustion kartanon uuden päärakennuksen eli niin sanotun Mustion linnan. Sen suunnitteli tunnettu ruotsalainen arkkitehti Erik Palmstedt, sillä Linder ei ollut tyytyväinen turkulaisen muurarimestari Christian Friedrich Schröderin laatimiin ensimmäisiin piirustuksiin.

Linderin puolisona oli vuodesta 1785 Fredrika Sofia Baër. Heidän poikiaan olivat Mustion ruukinpatruuna, vuorineuvos, vapaaherra Magnus Linder (1792–1863) ja vuonna 1830 aateloitu everstiluutnantti Carl Anton Linder.

## Lähteet
S-46 (1947)

**S-46** () oli Neuvostoliiton laivaston Stalinets-luokan sukellusvene toisessa maailmansodassa.

## Valmistus

Alus tilattiin Gorkista Krasnoje Sormovon telakalta, missä köli laskettiin maaliskuussa 1941. Alus laskettiin vesille 1947 ja otettiin palvelukseen 1948.

## Palvelus
Sotatoimet hidastivat aluksen valmistumista. Valmistuttuaan se siirrettiin Tyynenmeren laivastoon, missä alus poistettiin palveluksesta 1950-luvun alussa.

## Lähteet
*
*
* 
*

### Viitteet
Kasvisliemi

**Kasvisliemi** on liemijuureksista ja mausteista vedessä keitetty keittojen ja kastikkeiden pohja. Se voidaan keittää ruoanlaiton yhteydessä tai käyttää valmiita liemikuutioita tai jauheita, jotka liukenevat kuumaan veteen. Käyttökelpoisia liemijuureksia ovat palsternakka, porkkana, purjosipuli, ruokasipuli ja selleri. Mausteina käytetään laakerinlehtiä, pippuria, ruokasuolaa ja joskus persiljaa. Kasvisliemessä on paljon hivenaineita ja vitamiineja. Kasvislientä käytetään ruoanvalmistuksessa sieniliemen kalaliemen, rapuliemen kanaliemen ja lihaliemen tapaan.

## Kasvisliemivalmisteet
Kasvislientä varten on saatavana kasvisliemikuutioita, joita löytyy myös luomuna. Lisäksi saatavana on kasvisfondueta, jota myydään joskus annosteltuina pakkauksina.

## Lähteet
Nahanluonti

**Nahanluonti** on eläimen ulkokerrosten aika ajoin tapahtuva uusiutuminen niin, että entinen peite irtaantuu ja uusi peite muodostuu sen sijalle. Ilmiö esiintyy yleensä kasvun yhteydessä siten, että uusi nahka on edellistä suurempi. Nahanluontia esiintyy usein sellaisilla eläimillä, joilla on lujatekoinen ulkoinen tukiranka. Tapahtuman ajoitusta ja samanaikaisuutta eläimen eri osissa säätelevät hormonit. Esimerkiksi hyönteisillä on nahanluontihormonina ekdysoni ja selkärankaisilla kilpirauhashormoni tyroksiini.

Niveljalkaisten ihopanssarissa tapahtuu nahan uusiutuessa useita muutoksia, esimerkiksi lähes koko  kutikulan sisäkerros hajoaa ja imeytyy kudoksiin. Niveljalkaisten ulkoisen tukirangan muodostavaa kuorta kutsutaan kitiinikutikulaksi. Äyriäisten nahanluontia kutsutaan yleensä kuorenvaihdoksi. Selkärankaisista nahanluontia esiintyy vain sammakkoeläimillä ja matelijoilla. Sammakkoeläimet irrottavat vanhan nahkansa raajoilla repien ja syövät sen yleensä välittömästi, matelijoista liskot vaihtavat nahkansa paloina ja käärmeet yhtenä kappaleena. Krokotiilien nahanluonti tapahtuu pieninä kappaleina ja kilpikonnilla vanha nahka irtoaa yksittäisinä kilpinä.

## Katso myös
* sulkasato
* karvanlähtö
* Täydellinen muodonvaihdos
* Osittainen muodonvaihdos

## Lähteet
*

### Viitteet
M-53 (1935)

**M-53** oli Neuvostoliiton laivaston M-luokan sukellusvene.

## Valmistus

Alus tilattiin Nikolajevista Martin telakalta, missä köli laskettiin 18. lokakuuta 1934. Alus laskettiin vesille 10. helmikuuta 1935 ja otettiin palvelukseen 11. kesäkuuta.

## Palvelus
Alus siirrettiin 1939 Tyynenmeren laivastoon, missä se nimettiin 27. lokakuuta uudelleen *M-47:ksi*.

## Lähteet
*
* 
*

### Viitteet
Hualienin piirikunta

**Hualienin piirikunta** (; Pha̍k-fa-sṳ: *Fâ-lièn-yen*; amisiksi *Kalingko*) on Taiwanin piirikunta saaren itäosassa. Sen pääkaupunki on Hualien.

Piirikunnan pinta-ala on 4&nbsp;628&nbsp;km2, mikä tekee siitä Taiwanin suurimman piirikunnan. Piirikunta on kärsinyt muuttotappiosta, ja väkiluvun huippu saavutettiin 1986, jolloin se oli 361&nbsp;549. Vuonna 2014 piirikunnan väkiluku oli 323&nbsp;897, ja väestöstä 28&nbsp;% kuului Taiwanin alkuperäisväestöön.

## Historia ja kulttuuri
Portugalilaisten kerrotaan seilanneen Taiwanin rannikon ohi Hualienin kohdalla vuonna 1590, ja alueen kauniit maisemat tekivät merimiehiin niin ison vaikutuksen, että saari sai nimekseen Formosa. Aikaisemmin itse piirikunta tunnettiin nimellä *Qilai*. Nykyinen nimi tulee Hualien-nimisestä joesta..

Paikallisen ruokakulttuurin erikoisuuksia ovat mm. sianlihaa sisältävät wontonit, bambun varressa kypsytetty riisi ja haiseva tofu.

## Hallinto
Piirikunnan hallinnollinen johtaja, piirikunnanjohtaja, on Hsu Chen-wei, joka edustaa Kuomintangia. Hänet valittiin virkaan vuonna 2018..

## Galleria

Tiedosto:花蓮縣議會.jpg|Piirikunnan hallintorakennus
Tiedosto:Taiwan 2009 HuaLien Taroko Gorge Temple FRD 6719.jpg|Tarokon kansallispuisto vuonna 2009
Tiedosto:Population density map of Hualien (Dec 2009).svg|Piirikunnan väestöntiheys vuonna 2009


## Lähteet
M-56 (1935)

**M-56** oli Neuvostoliiton laivaston M-luokan sukellusvene.

## Valmistus

Alus tilattiin Nikolajevista Martin telakalta, missä köli laskettiin 25. maaliskuuta 1935. Alus laskettiin vesille 20. marraskuuta ja otettiin palvelukseen 21. lokakuuta 1936.

## Palvelus
Alus nimettiin 27. lokakuuta 1941 uudelleen *M-48:ksi*.

## Lähteet
*
* 
*

### Viitteet
Sallux

**Sallux** on europuolue ECPM:n ajatushautomo. Sallux on perustettu vuonna 2010 nimellä *Christian Political Foundation for Europe, CPFE*. Euroopan parlamentti tunnusti ajatuspajan vuonna 2011. Sallux koostuu eri Euroopan maissa toimivista kristillistä ajatushautomoista.

Salluxin tutkimustoiminta keskittyy kristinuskon, yhteiskunnan ja politiikan tutkimukseen. Suomalaisista järjestöisä Ajatushautomo Kompassi on ollut Salluxin jäsen vuodesta 2016 lähtien. Sallux on järjestänyt Kompassin kanssa yhteisiä seminaareja Suomessa. Kristillisdemokraattien kansanedustaja Antero Laukkanen on toiminut Salluxin johtokunnassa vuodesta 2013 lähtien.

## Jäsenet
* : Eurooppa-opintojen Schuman-keskus
* : Kansainvälinen kristillisdemokraattisen kehityksen säätiö, ChristenUnien tieteellinen instituutti, , European Economic Summit
* : Kristillisen demokratian yhdistys
* : Magna Carta-säätiö
* : Perhefoorumi Itävalta
* : Integra
* : Areopagus, PRO VITA, World Teach
* : Clapham-instituutti
* : Demokraattisten aloitteiden avustussäätiö, Kristillisten ajattelijoiden yhdistys
* : István Barankovics-säätiö
* : Ajatushautomo Kompassi
* : Jubilee Centre

### Kumppanit
* Maailman Evankelinen Allianssi
* Euroopan Evankelinen Allianssi
* Jubilee Campaign

## Lähteet
* 

### Viitteet
Giani Stuparich

**Giovanni "Giani" Domenico Stuparich** (4. huhtikuuta 1891 Trieste Itävalta-Unkari – 7. huhtikuuta 1961 Rooma Italia) oli italialainen kirjailija. 

Stuparich osallistui vuoden 1948 Lontoon olympialaisiin, joissa hän voitti kultaa epiikassa teoksellaan "La Grotta" ("The Cave").

## Lähteet
M-84 (1935)

**M-84** oli Neuvostoliiton laivaston M-luokan sukellusvene.

## Valmistus

Alus tilattiin Leningradista Sudomehilta, missä köli laskettiin 10. maaliskuuta 1934. Alus laskettiin vesille 15. heinäkuuta 1935 ja otettiin palvelukseen 27. marraskuuta.

## Palvelus
Alus siirrettiin 1939 Tyynenmeren laivastoon, missä se nimettiin uudelleen 27. lokakuuta *M-44:ksi*.

## Lähteet
*
* 
*
*

### Viitteet
V Live

**V Live**, myös **V App**, on eteläkorealainen reaaliaikainen suoratoistopalvelu, joka mahdollistaa kuuluisuuden henkilöiden esittää videota livenä tai pitää chattikeskusteluita faniensa kanssa. 
Suoratoisto on mahdollista Android- ja iOS-alustoilla ja videoiden toisto jälkeenpäin on mahdollista tietokoneella.

Palvelun omistaa Naver-yhtiö, joka perusti sen vuonna 2015 K-pop-artisteille. Pääasiallisena kohteena ovat Aasian maat, joissa K-pop on suosittua kuten Japani, Kiina, Taiwan, Thaimaa ja Vietnam.

Alusta on suosittu *[[hallyu]]*-aallon myötä: Korealaiset artistit voivat olla vuorovaikutuksessa globaalin yleisön kanssa. Palvelussa on fanien tekemiä tekstityksiä, joita voi lisätä Naverin kehittämillä työkaluilla. V Fansubs -ryhmä katselmoi tekstitykset ennen niiden jakelua.

Vuonna 2021 Naver ja Big Hit Entertainment ilmoittivat Weversen ja V Liven yhdistämisestä. Lokakuussa 2022 kerrottiin, että alkuperäinen V Live lopettaa 31. joulukuuta 2022.

Alustalla pidetään vuosittain V Live Awards -palkinto suosituimmille henkilöille ja sisällölle.

## Lähteet

## Aiheesta muualla
* Palvelun kotisivut
Taipei Times

**Taipei Times** () on taiwanilainen englanninkielinen sanomalehti. Peruspainos on 16-sivuinen ja suurin osa jutuista on englanniksi, mutta myös kaksikileisiä juttuja julkaistaan..

Taipei Timesin perustaja on Rong San Lin, joka on perustanut myös *Liberty Times* -nimisen lehden. Ensimmäinen numero julkaistiin 15. kesäkuuta 1999. Lehden internetsivut avautuivat kaksi kuukautta myöhemmin..

Lehti on saanut kiitosta mm. laadukkaasta toimituksestaan ja sen tuottamasta mielipidesisällöstä. Lehti on kallellaan ns. pan-vihreää liittoa päin, johon kuuluu mm. maan nykyinen hallitseva puolue Demokraattinen edistyspuolue.

## Lähteet
M-87 (1937)

**M-87** oli Neuvostoliiton laivaston M-luokan sukellusvene.

## Valmistus

Alus tilattiin Leningradista Sudomehilta, missä köli laskettiin 10. syyskuuta 1936. Alus laskettiin vesille 10. heinäkuuta 1937 ja otettiin palvelukseen 11. joulukuuta.

## Palvelus
Alus siirrettiin toukokuussa 1937 Pohjoiseen laivastoon, missä se nimettiin uudelleen *M-171:ksi*. Alus palautettiin 1947 Itämeren laivastoon, missä se poistettiin alusluettelosta 1958.

## Lähteet
*
* 
*
*

### Viitteet
Raimo Louhes

**Raimo Rauni Oskar Louhes**,  entinen **Lindfors** (16. marraskuuta 1912 Uusikaupunki – 22. tammikuuta 2002 Kotka) oli suomalainen merikapteeni, merenkulkuneuvos ja merenkulkuopetuksen kehittäjä Suomessa lähes 30 vuoden ajan.

## Henkilöhistoria
Louheksen vanhemmat olivat kauppalaivuri Frans Oskar Lindfors ja Helmi Maria Lundén ja puoliso vuodesta 1940 Brita Widnäs. Merelle Louhes lähti vuonna 1929, valmistui yliperämieheksi Viipurissa 1939 ja suoritti merikapteenin tutkinnon Raumalla 1945. Hän purjehti perämiehenä, mutta suoritti  vielä merenkulunopettajan tutkinnon Tukholmassa 1946–1947. Kotkan merenkulkukoulun lehtori hänestä tuli 1948 ja samanaikaisesti merenkulkuopetuksen tarkastaja kauppa- ja teollisuusministeriössä. Vuonna 1961 hänestä tuli Kotkan merenkulkukoulun yliopettaja ja rehtori ja koulun muuttaessa nimeään vuonna 1969 Kotkan merenkulkuopiston rehtori. Merenkulkuneuvoksen arvonimen Louhes sai 1973. Louhes myös julkaisi merenkulkua koskevia tutkielmia ja oli merenkulun oppikirjan laatijoita, samoin kuin kehitti merenkulun menetelmiä ja toimi meriasiantuntijana. Eläkkeelle rehtorin työstään hän jäi 1977.

## Julkaisuja
* *Merenkulun oppikirja I*, 1952 (2. painos 1958), Mattila Erkki, Relander Allan, Mäkelä Mauno, Pekkanen Kauko, Louhes, Raimo (toim.)

## Lähteet
Jantsu Puumalainen

**Jantsu Puumalainen** (s. 14. huhtikuuta 1990) on suomalainen käsikirjoittaja, ohjaaja ja näyttelijä.   

Puumalainen on ohjannut ja käsikirjoittanut TV-realitya sekä lyhytelokuvia. Hän on roolittanut tv-sarjoja ja elokuvia kuten Estonia, Hamsterit, Made in Finland, What Remains, *[[Pahan väri|Pahan Väri]]*, *[[Jälkeläiset]]*, *[[Kaikki synnit]]*, *[[Justimus esittää: Duo]]* ja Hollywood-elokuva *[[Dual (elokuva)|Dual]]*. 

Puumalainen on näytellyt rooleja sarjoissa ja elokuvissa kuten *[[Harjunpää (televisiosarja)|Harjunpää]]*, *Kontio & Parmas*, *[[Syke (televisiosarja)|Syke]], [[Tytöt tytöt tytöt|Tytöt Tytöt Tytöt]]* ja *[[Salatut elämät]]*. Hän myös juonsi *Karonkkapuheita*-podcastia yhdessä ystävänsä näyttelijä/kirjoittaja/somevaikuttaja Tero Tiittasen kanssa vuosina 2020-2021. 

Puumalainen on puhunut julkisesti diversiteetin edistämisestä elokuvissa ja televisiossa roolituksen kautta muun muassa Suomen elokuvasäätiön haastattelussa. Puumalainen sai tunnustuksen "Muutoksen roolittaja" Red Carpet -festareiden yhteydessä järjestetyssä gaalassa 28. elokuuta 2022.  

## Lähteet
Gianni Rodari

**Gianni Rodari** (1920 Omegna, Italia – 1980 Rooma, Italia) oli italialainen kirjailija. Hän oli koulutukseltaan opettaja mutta työskenteli toimittajana. Hän kirjoitti etupäässä lapsille ja nuorille. Hän sai 1970 H. C. Andersenin palkinnon.

## Suomennetut teokset
* *Iltasatuja puhelimessa* (*Favole al telefono*), suom. Ulla Kujala. Helsinki: Satusiivet : Lasten parhaat kirjat 2005  (Luettelo saduista)

## Lähteet

## Aiheesta muualla
Pan-vihreä liitto

**Pan-vihreä liitto** () on taiwanilainen poliittinen liitto, jonka suurin jäsen on maata hallitseva Demokraattinen edistyspuolue.

Liitto profiloituu Kuomintang-johtoisen pan-sininen liiton vastustajana ja on nostanut tasaisesti kannatustaan 2000-luvulta alkaen. Pan-vihreä liitto on myös pyrkinyt edistämään taiwanilaisen identiteetin eriyttämistä kiinalaisesta ja sen jäsenet vastustavat yhdistymistä Manner-Kiinan kanssa.

Liiton jäsenpuolueet ovat:

Aiemmin myös Taiwanin itsenäisyyspuolue kuului koalitioon.

## Lähteet
Chintamoni Kar

**Chintamoni Kar** (; 19. huhtikuuta 1915 Kharagpur Länsi-Bengali, Brittiläinen Intia – 3. lokakuuta 2005 Kalkutta Länsi-Bengali, Intia) oli brittiläis-intialainen kuvanveistäjä. 

Kar kouluttautui Abanindranath Tagoren johtamassa Intian itämaisen taiteen yhteisössä, missä häntä opettivat veistämään Giridhari Mahapatra ja Victor Giovanelli. Kar käytti veistotyössään monipuolisesti erilaisia materiaaleja sekä veistotyylejä. Hän sai työstään siviilipalkinnot Intian ja Ranskan hallituksilta. Hän oli kuvanveistäjille tarkoitetun Royal Society of British Sculptorsin jäsen.

Kar osallistui vuoden 1948 Lontoon olympialaisiin, joissa hänet palkittiin hopeamitalilla patsaissa teoksestaan *The Stag*. 

Chintamoni Kar oli naimisissa abstraktitaiteilija Amina Ahmed Karin kanssa ja heillä oli yhteinen lapsi, mutta molemmat kuolivat ennen Chintamonia.

## Lähteet
Atanasie Sciotnic

**Atanasie Sciotnic** (1. maaliskuuta 1942 Mila 23 – 5. huhtikuuta 2017) oli romanialainen ratameloja, olympiamitalisti, maailman- ja euroopanmestari.

Scoitnic voitti urallaan kaksi olympiamitalia miesten 1000 metrin kajakkinelikoissa: hopeaa Münchenistä 1972 ja pronssia Tokiosta 1964. Hän kilpaili myös Méxicon kesäolympialaisissa 1968. MM-kilpailuista Sciotnic voitti yhdeksän mitalia joista neljä kultaista. EM-kilpailuista hän voitti kolme mestaruutta ja useita muita mitaleita. Sciotnic kuoli 75-vuotiaana 5. huhtikuuta 2017.

## Lähteet
* 
* Profiili  Romanian olympiakomitea 

### Viitteet

## Aiheesta muualla
*
Burlingtonin piirikunta

**Burlingtonin piirikunta** () on Yhdysvaltojen New Jerseyn osavaltiossa sijaitseva piirikunta. Sen väkiluku oli 461&nbsp;860 vuonna 2020. Piirikunnan hallintokeskus on Mount Hollyn kunta ja suurin kunta on Evesham Township. Piirikunta on perustettu 1694.

## Lähteet

## Aiheesta muualla
Helge Rode

**Helge Rode** (16. lokakuuta 1870 Kööpenhamina, Tanska – 23. maaliskuuta 1937 Frederiksberg, Tanska) oli tanskalainen kirjailija. Hän oli alkuun runoilijana naturalisti mutta läheni 1890-luvulla symbolismia. Hän kirjoitti myös näytelmiä, joissa hän irtisanoutui uskonnottomuudesta ja radikaaleista näkemyksistä. Esseekokoelmillaan hän osallistui 1920-luvun elämänkatsomuskeskusteluun sen keskeisenä hahmona.

Roden veli oli poliitikko Ove Rode.

## Lähteet

## Aiheesta muualla
Iso-Kaarni

**Iso-Kaarni** on järvi Rovaniemen kaakkoisosassa Lapin maakunnan eteläosassa. Sen pinta-ala on 7,1 neliökilometriä. Etäisyys Rovaniemen keskustasta on 50 kilometriä itäkaakkoon.

## Maantiede
Iso-Kaarnin pituus etelästä pohjoiseen on 4,3 kilometriä. Järvi jakautuu eteläiseen ja pohjoiseen altaaseen, joita erottavat länsirannan Koiraniemi ja itärannan Niemivaara. Järven keskiosa on kapeimmillaan noin 400 metriä. Iso-Kaarnin eteläosa on pohjoisosaa huomattavasti syvempi. Syvin alue, 20–25 metriä, sijaitsee järven eteläpuoliskolla Niemivaaran lounaispuolella. Järven pohjoisosassa Niemivaaran pohjoisrannan lähellä on 15 metrin syvänne.

Iso-Kaarnin pohjoisosassa sijaitsee kuusi pientä saarta, eteläosa on saareton. Niemivaara kohoaa noin 240 metriä merenpinnan yläpuolelle, eli noin 80 metriä järven pintaa korkeammalle. Iso-Kaarnin rannat ovat metsää ja suota, pientaloja on muutamia. Järven koillisosan rantaviiva on epämääräinen.

Iso-Kaarnin luusua sijaitsee altaan eteläkolkassa, josta lähtee laskujoki etelään Iso-Kaihuaan (145,4 metriä mpy), jonne etäisyys on noin 1,5 kilometriä. Iso-Kaihua puolestaan laskee Kemijokeen. Iso-Kaarnin pohjoispuolella sijaitsee Pikku-Kaarni (176,4 metriä mpy), josta virtaa laskuoja Mäntylammen (169,9 metriä mpy) kautta Iso-Kaarniin.

Iso-Kaarnin vesitilavuus on 51&nbsp;250&nbsp;000 kuutiometriä.

Iso-Kaarni (65.242.1.001) kuuluu Iso-Kaarnin alueeseen (65.242), joka on kolmannen jakovaiheen vesistö Kemijoen vesistössä (65). Toinen jakovaihe on Kaihuan vl:n valuma-alue (65.24) ja ensimmäinen jakovaihe Keski-Kemijoen alue (65.2). Iso-Kaarni on laajin Iso-Kaarnin alueen 37:stä vähintään hehtaarin laajuisesta vakavedestä. Sitä seuraavat Pikku-Kaarni, Saarijärvi ja Iso-Kulmunki. Suuri osa alueen alle kymmenhehtaarisista järvistä on vailla virallista nimeä.

## Lähteet
Boris Gromov

**Boris Vsevolodovitš Gromov** (; s. 7. marraskuuta 1943 Saratov, Neuvostoliitto) on venäläinen poliitikko ja entinen neuvostoliittolainen kenraali. Hän oli Afganistanin sotaan osallistuneiden neuvostojoukkojen viimeinen komentaja 1980-luvun lopulla. Vuosina 2000–2012 Gromov oli Moskovan alueen kuvernööri.

## Ura
Gromov on valmistunut Kalininin Suvorov-sotakoulusta vuonna 1962, Leningradin upseerikoulusta vuonna 1965, Frunzen sotilasakatemiasta vuonna 1972 ja Vorošilovin yleisesikunta-akatemiasta vuonna 1984. Hän palveli Afganistanissa kolmeen eri otteeseen yhteensä viisi ja puoli vuotta. Ensin hän oli siellä vuosina 1980–1982 moottoroidun divisioonan komentajana. Vuosina 1987–1989 Gromov komensi Neuvostoliiton 40. armeijaa, joka muodosti Afganistaniin sijoitettujen neuvostojoukkojen ”rajoitetun osan”. Hän johti Neuvostoliiton viimeistä suurta operaatiota sodassa vapauttaessaan Khostin tammikuussa 1988 tilapäisesti mujahedinien piirityksestä tuomalla Gardizista 10&nbsp;000 sotilasta. Vuotta myöhemmin hän komensi neuvostojoukkojen vetäytymistä. Kenraali Gromov poistui itse Afganistanista kulkemalla Amudarjajoen ylittävän Ystävyyden sillan yli 15. helmikuuta 1989 viimeisen jälkijoukon viimeisessä ajoneuvossa, kävellen loppumatkan.

Afganistanista palattuaan Gromov oli Kiovan sotilaspiirin komentajana marraskuuhun 1990, jolloin hänet nimitettiin Neuvostoliiton apulaissisäministeriksi ja kotijoukkojen komentajaksi. Venäjän neuvostotasavallan vuoden 1991 presidentinvaalissa hän oli kommunistisen puolueen ehdokkaan Nikolai Ryžkovin varapresidenttiehdokkaana. Elokuun 1991 vallankaappausyrityksen jälkeen hänet nimitettiin Neuvostoliiton maavoimien apulaiskomentajaksi. Vuosina 1992–1994 Gromov oli Venäjän apulaispuolustusministerinä. Hän ja joukko muita kenraaleita varoittivat julkisesti puolustusministeri Pavel Gratšovia lähtemästä ensimmäiseen Tšetšenian sotaan, sillä Venäjän armeija oli valmistautumaton. Sotaa ”barbaariseksi” arvostellut Gromov siirrettiin Venäjän ulkoministeriön sotilaalliseksi asiantuntijaksi.

Gromov valittiin vuoden 1995 vaaleissa Venäjän duumaan ”Isänmaani”-nimiseltä ehdokaslistalta. Hänet nimitettiin Moskovan alueen kuvernööriksi tammikuussa 2000. Hän jatkoi virassa, kunnes erosi toukokuussa 2012. Gromovin kuvernöörikaudella ulkomaisten suuryritysten investoinnit Moskovan alueelle moninkertaistuivat, mutta hän menetti suosiotaan hallintoonsa kohdistuneiden korruptiosyytösten vuoksi. Venäjän johdon arveltiin painostaneen hänet eroamaan.

Gromov on sotilasarvoltaan kenraalieversti. Hänelle on myönnetty Neuvostoliiton sankarin arvonimi. Hän on julkaissut vuonna 1994 muistelmakirjan Afganistanin sodasta.

## Lähteet

## Aiheesta muualla
Jürgen Kissner

**Jürgen Kissner** (18. elokuuta 1942 Luckau – 18. toukokuuta 2019 Köln) oli saksalainen ratapyöräilijä ja olympiamitalisti.

Kissner edusti Itä-Saksaa kunnes loikkasi Länsi-Saksaan vuonna 1964. Hän saavutti Länsi-Saksaa edustaen joukkuetakaa-ajon olympiahopeaa Méxicossa 1968. Kissner kuoli Kölnissä 76-vuotiaana 18. toukokuuta 2019.

## Lähteet
* 
* Profiili cyclingarchives.com 

### Viitteet

## Aiheesta muualla

*
Pan-sininen liitto

**Pan-sininen liitto** () on taiwanilainen poliittinen liitto, joka keskittyy lähinnä Kuomintangin ympärille.

Liiton jäseniä ovat: 

## Lähteet
Jenkins (ohjelmisto)

**Jenkins** on käännösautomaation palvelinohjelmisto, jota käytetään jatkuvan integraation ja jatkuvan toimituksen palvelimissa. Jenkins tukee useita eri versiohallintajärjestelmiä sekä ohjelmointikieliä. Jenkins ei poista tarvetta tehdä skriptejä yksittäisille vaiheille.

## Historia
Jenkinsin edeltäjä oli Hudson, jonka Kohsuke Kawaguchi kehitti Sun Microsystemsillä vuonna 2004.
Vuonna 2011 syntyi keskustelua miten toiminta jatkuu Oraclen kanssa.
Lopulta lähdekoodi forkattiin Jenkins-projektiksi.
Kawaguchi julkaisi Hudsonin avoimena lähdekoodina kun Sunilla oli lisääntynyt kiinnostus avoimeen lähdekoodiin. Kun Oracle osti Sunin Oracle otti tavaramerkin Hudsoniin vuonna 2010. Hudsonin lähdekoodi forkattiin ja projekti jatkui vuonna 2011. Myöhemmin Hudson luovutettiin Eclipse Foundationille.

## Lähteet

## Aiheesta muualla
* Projektin kotisivut
John Copley

**John Copley** (25. kesäkuuta 1875 Manchester – 17. heinäkuuta 1950 Lontoo) oli brittiläinen kuvataiteilija ja olympiamitalisti. 

Copley osallistui vuoden 1948 Lontoon olympialaisiin, joissa hänet palkittiin hopeamitalilla piirroksissa ja radeerauksissa teoksestaan "Polo Players". 

Copley oli naimisissa taiteilija Ethel Gabainin kanssa. Heidän poikansa Peter Copley oli menestyksekäs näyttelijä.

## Lähteet

## Aiheesta muualla
Gerhard Dietrich

**Gerhard Dietrich** (12. toukokuuta 1942 Brandenburg an der Havel – 9. maaliskuuta 2024) oli Itä-Saksaa edustanut telinevoimistelija ja olympiamitalisti.

Dietrich voitti urallaan joukkuekilpailusta olympiapronssia Méxicossa 1968, missä hän sijoittui ottelussa 34:nneksi, sekä MM-pronssia Dortmundissa 1966 ja Ljubljanassa 1970. Tampereen EM-kilpailuista 1967 Dietrich voitti pronssia hypyssä ja hevosella.

## Lähteet
* 

### Viitteet

## Aiheesta muualla

*
Rode

**Rode** on muun muassa seuraavien henkilöiden sukunimi:

* Helge Rode (1870–1937), tanskalainen kirjailija
* Hermen Rode (n. 1468–1504), saksalainen taidemaalari
* Nicolò Rode (1912–1998), italialainen kilpapurjehtija ja olympiavoittaja
* Ove Rode (1867–1933), tanskalainen toimittaja, poliitikko ja ministeri
* Pierre Rode (1774–1830), ranskalainen viulisti ja säveltäjä
* Sebastian Rode (s. 1990), saksalainen jalkapalloilija
* Wilhelm von Rode (1858–1935), baltiansaksalainen Venäjän armeijan jalkaväenkenraali.
Muriel

**Muriel** on naisen etunimi. Se on englantilainen muunnelma kelttiläisestä nimestä *Muirgel*, joka merkitsee ’kilottavaa merta’.

Digi- ja väestötietoviraston mukaan Suomessa on vuoteen 2021 mennessä tilastoitu noin 60–80 Muriel-nimistä naista.

## Tunnettuja Murieleja
* Muriel Barbery (s. 1969), ranskalainen kirjailija
* Muriel Baumeister (s. 1972), itävaltalais-saksalainen näyttelijä
* Muriel Bowser (s. 1972), yhdysvaltalainen demokraattipoliitikko
* Muriel Box (1905–1991), brittiläinen elokuvakäsikirjoittaja ja -ohjaaja
* Muriel Day (s. 1942), irlantilainen laulaja
* Muriel Duckworth (1908–2009), kanadalainen feministi ja rauhanaktivisti
* Muriel Hurtis-Houairi (s. 1979), ranskalainen pikajuoksija ja olympiamitalisti
* Muriel Lezak (1927–2021), yhdysvaltalainen neuropsykologi
* Muriel Pavlow (1921–2019), brittiläinen näyttelijä
* Muriel Robb (1878–1907), brittiläinen tennispelaaja
* Muriel Spark (1918–2006), skotlantilainen kirjailija

## Kuvitteellisia Murieleja
* Muriel-täti, hahmo *Harry Potter* -kirjasarjassa
* Chandler Muriel Bing, yksi päähenkilöistä televisiosarjassa *Frendit*

## Lähteet

## Aiheesta muualla
* Etunimien taivutus: Muriel (Kotimaisten kielten keskuksen verkkojulkaisu)
William Hamilton (taidemaalari)

**William Hamilton** (1751 Lontoo − 2. joulukuuta 1801) oli englantilainen taidemaalari ja kuvittaja. Hänet valittiin kuninkaallisen taideakatemian kokelasjäseneksi vuonna 1784 ja täysjäseneksi vuonna 1789. 

Hamilton pääsi italialaisen Antonio Zucchin oppilaaksi. Palattuaan kotimaahansa hän alkoi kuvittaa William Shakespearen teoksia. Hänen teoksistaan otettiin paljon painokuvia joista tuli kansan parissa suosittuja.
## Valikoituja teoksia

File:John Philip Kemble as Richard III (Hamilton c. 1787).jpg|Näyttelijä John Philip Kemble Rikhard III:n roolissa, noin vuodelta 1787.
File:Hamilton Vertumnus and Pomona.jpg|Vertumnus ja Pomona, maalattu vuonna 1789.
File:William Hamilton Prospero and Ariel.jpg|Prospero ja Ariel, maalattu vuonna 1797.


## Lähteet

## Aiheesta muualla
* http://artuk.org/discover/artworks/search/actor:hamilton-william-17511801
Pieni Jukajärvi (Ruokolahti)

**Pieni Jukajärvi** on saareton järvi Etelä-Karjalan ja Etelä-Savon maakuntarajalla. Järven eteläinen puolisko kuuluu Ruokolahteen ja pohjoinen puolisko Sulkavaan. Sen pinta-ala on 96 hehtaaria.

## Maantiede
Pienen Jukajärven pituus kaakosta luoteeseen on kaksi kilometriä, suurin leveys on noin 600 metriä. Järven syvin kohta, noin 29 metriä, sijaitsee altaan kaakkoisosassa. Järven keskiosassa on matalikko. Luoteisosan syvimmät kohdat ovat 20–24 metriä. Järven läntisin osa on matalaa.

Pienen Jukajärven rannat ovat enimmäkseen metsämaata, ja eteläranta on osin melko jyrkkä. Järven kaakkoispuolella sijaitsee samantasoinen Suuri Jukajärvi, järvien välisen kapean kannaksen halkaisee järviä yhdistävä vesireitti. Kannaksella on pieni maatalousmaisema. Pienen Jukajärven luoteispuolella sijaitsee Hympyrä (81,2 metriä mpy)

Pienen Jukajärven luusua sijaitsee järven länsikolkassa Päähiekan kohdalla. Siitä lähtee noin 350-metrinen joki Suulammien (80,5 metriä mpy) ja Pyylammen (80,4 metriä mpy) kautta Lieviskänjokeen, joka laskee Lieviskänjärveen (80,1 metriä mpy).

Pienen Jukajärven vesitilavuus on 9&nbsp;238&nbsp;000 kuutiometriä.

Pieni Jukajärvi (04.127.1.039) kuuluu Lieviskänjärven valuma-alueeseen (04.127), joka on kolmannen jakovaiheen vesistö Vuoksen päävesistössä (04). Toinen jakovaihe on Pihlajaveden-Kokonselän alue (04.12) ja ensimmäinen Suur-Saimaan alue (04.1). Pieni Jukajärvi on kuudenneksi laajin Lieviskänjärven alueen 73:sta vähintään hehtaarin laajuisesta vakavedestä.

## Lähteet
Chew Bahir -järvi

**Chew Bahir -järvi** () eli vanhalta nimeltään **Stefanienjärvi** on järvi Etiopian eteläosassa. Järven eteläisin kärki ulottuu myös Kenian puolelle. Chew Bahir on suolajärvi, eikä sillä ole laskujokea.

## Maantiede
Chew Bahir -järvi sijaitsee Etiopian Ison hautavajoaman eteläosassa Gelana Dulei -joen tulvatasangolla. Järvestä länteen levittäytyy Eteläisten kansojen alueen osavaltio ja idässä Oromian osavaltio. Järven eteläkärki ulottuu Kenian puolelle. Järvellä ei ole lainkaan laskujokea, vaan kaikki sen vesi poistuu vain haihtumalla. Järven vesi onkin hyvin suolaista. Järven ympäristössä on tosin makeavetisiä lähteitä. Järvi on hyvin tunnettu sen vedenpinnan korkeuden muutoksista. Suurimmillaan järven syvyys on ollut 7,5 metriä ja sen pinta-ala 2&nbsp;000&nbsp;km². Vedenpinnan laskiessa suuri osa alueesta muuttuu suoksi. Järveä ympäröivä alue on luonnonsuojelualuetta.

### Luonto
Järven ympäristössä kasvaa etenkin suolaa hyvin sietäviä kasveja, kuten karisteheiniä (*[[Sporobolus consimilis]]* ja *[[Sporobolus spicatus]]*), sekä useita sädekaisloja. Makeamman veden alueilla ympäröivillä soilla kasvavia lajeja ovat esimerkiksi kananhirssit ja lumpeet. Alueella on myös akaasia- ja tyräkkipensaikkoja.

Järven ympäristössä esiintyy useita sammakkoeläimiä ja nisäkkäitä, kuten grevynseeproja. Alueen lintulajeja ovat esimerkiksi pikkuflamingo, afrikanrakonokka ja kurnuliejukana.

## Historia ja ihminen
1800-luvulla järven alueella vieraili useita eurooppalaisia tutkimusmatkailijoita. Vuosina 1887–1888 seudulla matkaillut unkarilainen Samuel Teleki von Szek antoi järvelle nimen Stefanienjärvi Itävalta-Unkarin kruununprinssi Rudolfin Stephanien mukaan. Järvelle on myöhemmin annettu uusi etiopialaisempi nimi Chew Bahir.

Järven ympäristön kansoja ovat arboret, tsemayt ja hamerit. Kansat harjoittavat pääasiassa paimentolaisuutta, joskin he harjoittavat satunnaisemmin myös maanviljelyä. Järven lähistön lähteiden vedenkäyttö on aiheuttanut yhteisöjen välisiä kiistoja. Järven vesi on itsessään liian suolaista maatalouskäyttöön.

## Lähteet
Giovanni Bramucci

**Giovanni Bramucci** (15. marraskuuta 1946 Civitavecchia – 26. syyskuuta 2019 Civitavecchia) oli italialainen maantiepyöräilijä ja olympiamitalisti.

Bramucci voitti joukkueaika-ajon olympiapronssia Méxicossa 1968. Maantieajossa hän oli kahdeksas. Samana vuonna Bramucci voitti joukkueaika-ajosta myös MM-pronssia ja sijoittui maantieajon MM-kilpailuissa kymmenenneksi. Hän kilpaili myös ammattilaisena. Bramucci kuoli synnyinkaupungissaan Civitavecchiassa 72-vuotiaana 26. syyskuuta 2019.

## Lähteet
* 
* Profiili  cyclingarchives.com 

### Viitteet

## Aiheesta muualla

*
Soilu (Kuusamo)

**Soilu** on pitkänomainen ja kapea järvi Kuusamossa noin 18 kilometriä Kuusamon kuntakeskuksesta länsilounaaseen. Sen pinta-ala on 2,1 neliökilometriä.

## Maantiede
Soilun pituus kaakosta luoteeseen on noin 7,7 kilometriä, leveys on 100–400 metriä. Soilun länsiosasta etelään suuntaa matala Konkelonlahti. Soilun pääaltaan länsiosassa on matalikko, mutta aivan altaan läntisimmässä kolkassa on 10-metrinen syvänne. Soilun syvin kohta, 29 metriä, sijaitsee järven länsiosassa jonkin verran Konkelonlahden suulta koilliseen. Vähintään 15 metriä syviä kohtia on melko tasaisesti, järven pinta-ala on 15 metrin kohdalla 47 hehtaaria ja vesimassasta yli kymmenesosa on 15:tä metriä syvempänä.

Soilussa on kuusitoista saarta ja luotoa, suurin osa niistä sijaitsee järven länsiosan matalikoilla.

Saunavaara Soilun etelärannalla kohoaa 325 metriä merenpinnan yläpuolelle, eli noin 60 metriä järven pinnan yläpuolelle ja noin 90 metriä Soilun syvimpien kohtien yläpuolelle. Soilun rannat ovat metsämaata ja suota, rantojen läheisyydessä sijaitsee joitakin maataloudellisia yksiköitä.

Soiluun virtaa noin 250-metrinen Välijoki kaakosta Hanhonen-nimisestä järvestä (266,3 metriä mpy). Soilun koillispuolella sijaitsee Kurkijärvi (301,4 metriä mpy), jonka valuma-alueen järvet laskevat Soilun luoteisrannalle. Soilun lounaispuolella sijaitsee Saunalampi (265,5 metriä mpy), josta virtaa lyhyt Konkelonjoki Konkelonlahteen. Soilun luusua sijaitsee altaan länsikolkassa, josta lähtee Soilunjoki länteen.

Soilun vesitilavuus on 17&nbsp;500&nbsp;000 kuutiometriä.

Soilu (61.662.1.001) kuuluu Soilun valuma-alueeseen (61.662), joka on kolmannen jakovaiheen vesistö Iijoen vesistössä (61). Toinen jakovaihe on Kurkijoen valuma-alue (61.66) ja ensimmäinen jakovaihe Kostonjoen valuma-alue (61.6). Soilu on Soilun valuma-alueen laajin järvi, sitä seuraavat Saunalampi ja Yli-Kuivanen. Valuma-alueeseen kuuluu 37 vähintään hehtaarin laajuista vakavettä.

Kuusamossa on toinenkin Soilu (74.083.1.005). Se sijaitsee kuntakeskuksen koillispuolella noin 25 kilometriä Iijoen vesistön Soilusta koilliseen.

## Lähteet
Hapanpaisti

**Hapanpaisti** on alkuaan saksalainen ruokalaji (, hapanpaisti), joka on valmistettu pitämällä lihaa marinoitumassa ja mureutumassa happamassa liemessä. Naudan tai hirven ruhosta leikattu sisä-, ulko- tai kulmapaisti marinoidaan 4–6 vuorokautta siten, että lihapala on kokonaan liemen peitossa. Liemi eli marinadi on hyvin maustettua olut- tai viinipohjaista nestettä tai lihaliemen ja valkoviinietikan seosta. Riittävästi marinoitunut liha ruskistetaan eli paistetaan kuumassa pannussa pinnaltaan ruskeaksi ja haudutetaan hitaasti kypsäksi liedellä tai uunissa olevassa padassa. Padassa olevaan marinointiliemeen on lisätty kermaa ja lihalientä. Lihan kypsyttyä se poistetaan liemestä, josta nestettä haihduttamalla ja vehnäjauhoilla suurustamalla saadaan paistille kastike, kun sitä viipaloituna tarjotaan ruokailijoille.

## Lähteet
Michel Corrette

**Michel Corrette** (10. huhtikuuta 1707 Rouen – 21. tammikuuta 1795 Pariisi) oli ranskalainen säveltäjä ja urkuri.

Corrette oli urkuri Gaspard Corretten poika. Hän sai vuonna 1725 nimityksen kirkon urkuriksi Rouenissa. Pian tämän jälkeen hän kuitenkin muutti Pariisiin, jossa meni 8. tammikuuta 1733 naimisiin Marie-Catherine Morizen kanssa. Parille syntyi kaksi lasta. Corrette työskenteli elämänsä aikana lukuisissa urkurinviroissa ja saavutti suosiota opettajana. Hänen sävellystuotantoonsa kuuluu soitinkonserttoja, motetteja, messuja, sekulaareja vokaaliteoksia, oopperoita ja baletteja. Hän teki myös suuren määrän sovituksia.

Corrette julkaisi sävellystensä ja sovitustensa lisäksi monia metodioppaita eri soittimille.

## Lähteet

## Aiheesta muualla
* IMSLP: nuotteja
Kärinki

**Kärinki** on järvi Ruokolahden keskustaajaman itäpuolella Etelä-Karjalassa. Sen pinta-ala on viisi neliökilometriä. Noin 16 hehtaaria Käringin kaakkoisosasta sijaitsee Imatran alueella.

## Maantiede
Käringin pituus kaakosta luoteeseen on 4,2 kilometriä. Otrasaari, Selkäsaari ja Vihtniemi erottavat järven koillisosaa pääaltaasta. Järven syvin kohta, 26 metriä, sijaitsee pääaltaan kaakkoisosassa, myös järven keskivaiheilla on laaja 20–25 metriä syvä alue. Kärinki madaltuu luodetta kohden. Järven koillisosa on myös melko matalaa, koillisimmassa osassa sijaitsee Haudanlahti, jonka syvin kohta on 8,6 metriä.

Käringissä sijaitsee 23 saarta, joista 4 on alle aarin laajuisia ja 4 yli hehtaarin laajuisia. Järven pohjoisosassa sijaitsee usean hehtaarin laajuinen Viramosaari, myös Otrasaari, Selkäsaari ja Heinärikkilänsaari ovat verraten laajoja. Pääaltaan luoteisosassa on lukuisia pieniä saaria ja luotoja.

Käringin länsirannalla on taajama-asutusta, pohjoisrannalla on pieniä peltoaukeita. Itäiset ja eteläiset rannat ovat pientalojen täplittämää metsämaata. Vihtniemen korkeustaso on enimmillään noin 130 metriä merenpinnan yläpuolella, eli noin 45 metriä Käringin pinnan yläpuolella.

Kärinkiin virtaa useita laskuojia. Pieni-Kärinki (86,1 metriä mpy) sijaitsee Käringin koillispuolella, järviä yhdistää noin 250 metriä pitkä vesiväylä. Käringin itäpuolella sijaitsee Koholanlampi (98,0 metriä mpy) ja pohjoispuolella Särkijärvi (87,1 metriä mpy) sekä Jouhtjärvi (88,4 metriä mpy). Käringin länsikolkasta lähtee laskuoja Haapaveden Pappilanlahteen (75,7 metriä mpy).

Käringin vesitilavuus on 39&nbsp;040&nbsp;000 kuutiometriä.

Kärinki (04.119.1.001) kuuluu Käringin valuma-alueeseen (04.119), joka on kolmannen jakovaiheen vesistö Vuoksen päävesistössä (04). Toinen jakovaihe on Ala-Saimaan alue (04.11) ja ensimmäinen Suur-Saimaan alue (04.1). Kärinki on laajin Käringin valuma-alueen 16:sta vähintään hehtaarin laajuisesta vakavedestä. Sitä seuraavat Jouhtjärvi, Pieni-Kärinki, Kivijärvi ja Narsakkalampi.

## Lähteet
Giancarlo Primo

**Giancarlo Primo** (4. marraskuuta 1924 Rooma – 27. joulukuuta 2005 Civita Castellana) oli italialainen koripalloilija ja koripallovalmentaja. Vuonna 2007 Primo nimettiin valmentajana FIBA Hall of Fameen.

## Urheilu-ura

Pelaajana Primo ylsi kahdesti Italian pääsarjassa hopealle ja kuului Italian miesten maajoukkueen kokoonpanoon Lontoon kesäolympialaisissa 1948 sekä vuosien 1947 ja 1951 EM-kilpailuissa. Valmentajana Primo valmensi Italian naisten maajoukkuetta muun muassa vuoden 1967 MM-kilpailuissa ja vuosien 1960, 1962 ja 1968 EM-kilpailuissa. Italian miesten maajoukkuetta Primo valmensi aluksi apuvalmentajana kolmissa olympia- ja neljissä EM-kilpailuissa ja päävalmentajana vuosina 1969–1979 johtaen maan EM-pronssille Länsi-Saksassa 1971 ja Jugoslaviassa 1975. Hän toimi Italian miesten päävalmentajana lisäksi muun muassa kesäolympialaisissa Münchenissä 1972 (Italia neljäs) ja Montréalissa 1976 (viides), vuosien 1970 ja 1978 MM-kilpailuissa sekä vuosien 1969, 1973, 1977 ja 1979 EM-kilpailuissa. Seurajoukkuevalmentajana Primo johdatti Pallacanestro Cantùn Cup-mestareiden cupin voittoon vuonna 1982 ja Intercontinental Cupin voittoon vuonna 1983. Vuonna 2007 Primo nimettiin valmentajana FIBA Hall of Fameen, ja hänet on nimetty myös Italian koripallon kunniagalleriaan.

## Lähteet
* 
* Profiili FIBA Hall of Fame 
* Valmentajaprofiili  Legabasket 

### Viitteet

## Aiheesta muualla
*
Koutou

**Koutou** (), tai **kowtow**, on kiinalaisessa kulttuuripiirissä esiintyvä kumarrus. Nimi *koutou* muodostuu kirjoitusmerkeistä 叩 [kòu] "kopauttaa" ja 頭 [tóu] "pää". Koutou suoritetaan siten, että kumartaja polvistuu ja kumartaa sen jälkeen siten, että otsa koskettaa maata.

Koutoussa kumartaja ilmaisee eleellä alistuneisuutta ja kunnioitusta ylempiään kohtaan. Koutou on myös käytössä uskonnollisissa yhteyksissä.. Sitä, milloin ja mistä koutou alkoi, ei tiedetä tarkkaan, mutta perimätiedon mukaan koutoun aloitti legendaarinen Keltainen keisari. Joka tapauksessa koutou on ollut osa kiinalaista etikettiä jo muinaisista ajoista alkaen.

Brittien ja Qing-dynastian välisten konfliktien takia sanalla *kowtow* on melko negatiivinen konnotaatio englannin kielessä. Verbiä *to kowtow* käytetään merkityksessä ’nuolla persettä’ tai ’hännystellä’. 

## Lähteet
Eteläandamaaniensupiainen

**Eteläandamaaniensupiainen** (*Crocidura jenkinsi*) on Andamaaneilla elävä päästäislaji. Se liikkuu öisin tai hämärän aikaan trooppisen lehtimetsän lehtikarikkeen joukossa. Se on äärimmäisen uhanalainen ihmisen toimien, kuten metsänhakkuiden takia.

## Lähteet
Newtownards

**Newtownards** (, ulsterinskotiksi ) on kaupunki Pohjois-Irlannin itäosassa Strangford Lough -järven pohjoiskärjessä Downin kreivikunnassa.

## Historia
Pyhä Finian perusti vuonna 540 luostarin noin 1,5 kilometriä koilliseen nykyisen Newtownardsin keskustasta. Vuonna 1226 normannit perustivat sen ympärille kaupungin nimeltä Nove Ville de Blathewyc. Vuonna 1244 paikalle perustettiin dominikaaninen luostari; molemmat luostarit lakkautettiin vuonna 1542 samaan aikaan kuin muutkin luostarit muualla Englannissa, Skotlannissa ja Irlannissa. 1600-luvun alkupuolella maat päätyivät skotlantilainen Hugh Montgomeryn haltuun, joka laajensi kaupunkia, jonne saapui skotlantilaisia uudisasukkaita etenkin Ayristä ja Irvinestä. Irlannin kapinassa 1798 kapinalliset miehittivät Newtownardsia ja lähialueita lyhyen aikaa. 1800-luvulla Newtownards kasvoi: kaupungin eteläpuolisia soita raivattiin, ja rautatie yhdisti kaupungin Belfastiin, josta sen talous tuli yhä riippuvaisemmaksi. 

Pohjois-Irlannin levottomuuksien aikaan 5. heinäkuuta 1993 Newtownardsin keskustassa räjähti Väliaikaisen IRA:n autopommi. Räjähdyksessä loukkaantui seitsemäntoista ihmistä, mukaan lukien viisi poliisia, ja se tuhosi viereisen pubin kokonaan. 

17. heinäkuuta 2021 Newtownardsin lähellä Ballywatticockin townlandissa mitattiin Pohjois-Irlannin korkein koskaan mitattu lämpötila, 31,2 celsiusastetta. Aiempi lämpöennätys 30,8 astetta oli mitattu kahdesti, vuosina 1976 ja 1983. 

## Väestö
Vuoden 2011 väestönlaskennassa Newtownardsissa oli 28&nbsp;050 asukasta. Heistä 79,35 prosenttia oli protestantteja ja 8,32 prosenttia katolisia. 76,37 prosenttia identifioitui briteiksi, 31,39 prosenttia pohjoisirlantilaisiksi ja 4,86 prosenttia irlantilaisiksi. Ulsterinskottia osasi puhua 11,05 prosenttia, iiriä puolestaan 2,26 prosenttia.

## Rakennukset

Newtownardsin viereisellä Scrabo Hill -mäellä sijaitsee Scrabo Tower -niminen 41 metriä korkea skotlantilaistyylinen torni, joka rakennettiin vuosina 1857–1859 ratsuväkikomentaja Charles Vanen, Londonderryn 3:nnen markiisin muistoksi.

## Lähteet
Mouni Roy

**Mouni Roy** (, ; s. 28. syyskuuta 1985 Cooch Behar, Länsi-Bengali, Intia) on intialainen näyttelijä, joka työskentelee pääasiassa hindinkielisissä elokuvissa ja televisiossa. Bengalitaustainen Roy debytoi televisiossa vuonna 2007 Krishna Tulsin roolissa saippuaoopperassa *[[Kyunki Saas Bhi Kabhi Bahu Thi]]*. Esiinnyttyään useassa muussa ohjelmassa hän saavutti läpimurtonsa sarjassa *[[Devon Ke Dev… Mahadev]]* vuonna 2011, jossa hän näytteli jumalatar Satia. Hän näytteli myös Meeraa saippuasarjassa *[[Junoon – Aisi Nafrat Toh Kaisa Ishq]]* ja kilpaili ohjelmissa *[[Zara Nachke Dikha]]* (2008), *[[Pati Patni Aur Woh (televisiosarja)|Pati Patni Aur Woh]]* (2009), *[[Jhalak Dikhhla Jaa|Jhalak Dikhhla Jaa 7]]* (2014), *[[Box Cricket League|Box Cricket League 2]]* (2016) ja *[[Lip Sing Battle]]* (2017).

Roy vakiinnutti itsensä yhdeksi korkeimmin palkatuista hinditelevisionäyttelijöistä näyttelemällä Shivanyaa, muotoaan muuttavaa käärmettä yliluonnollisen trillerisarjan *[[Naagin]]* ensimmäisellä tuotantokaudella (2015–2016). Sarjan toisella tuotantokaudella (2016–2017) hän toisti Shivanyan roolin cameoroolissa ja näytteli uutta pääroolia Shivanyan tyttärenä Shivangina, toisena muotoaan muuttavana käärmeenä. *Naaginin* jälkeen hän sai tarjouksia Bollywoodista ja teki hindielokuvadebyyttinsä Reema Kagtin urheiludraamassa *[[Gold (vuoden 2018 elokuva)|Gold]]* (2018), joka oli kriittinen ja kaupallinen menestys ja toi hänelle myös parhaan naistulokkaan Filmfare Awards -ehdokkuuden. Vuonna 2019 hän lauloi singlen ”Bheegi Bheegi Raaton Mein”.

## Yksityiselämä
Roy avioitui liikemies Suraj Nambiarin kanssa malajali- ja bengaliseremonioissa Goassa 27. tammikuuta 2022.

## Filmografia
### Televisio

### Elokuvat

## Lähteet

## Aiheesta muualla

*
Molossos (mytologia)

**Molossos** (, ) oli Neoptolemoksen eli Pyrrhoksen ja Andromakhen poika kreikkalaisessa mytologiassa. Molossoksella oli kaksi täysveljeä, Pielos ja Pergamos, joista jälkimmäinen oli nimetty troijalaisen linnoituksen mukaan. Legendojen mukaan molossit, kansa luoteisessa Kreikassa Epeiroksen Molossiassa, olivat saaneet alkunsa hänestä.

## Lähteet
IJsselstein

**IJsselstein** on kaupunki ja kunta Alankomaissa Utrechtin provinssissa Utrechtin kupeessa. Sen nimi tulee sen lävitse virtaavasta Hollandse IJssel -joesta.

## Lähteet
Alfred Thomson

**Alfred Reginald Thomson** (10. joulukuuta 1894 Bangalore Brittiläinen Intia – 27. lokakuuta 1979 Lontoo Yhdistynyt kuningaskunta) oli brittiläinen taiteilija. 

Thomson oli itseoppinut ja kuuromykkä, minkä vuoksi häntä nimitettiin yhteiskunnassa halveksuvasti "kuuroksi ja tyhmäksi". Toisen maailmansodan aikana hän toimi sotataiteilijana ja hänet valittiin Royal Academy of Artsiin vuonna 1945. 

Thomson osallistui vuoden 1948 Lontoon olympialaisiin, joissa hän voitti kultaa öljy- ja vesivärimaalauksissa teoksellaan "London Amateur Championships".

## Lähteet

## Aiheesta muualla
M-1 (1933)

**M-1** oli Neuvostoliiton laivaston M-luokan sukellusvene.

## Valmistus

Alus rakennettiin Nikolajevissa tehtaalla numero 198, missä köli laskettiin 3. lokakuuta 1932. Alus laskettiin vesille 8. huhtikuuta 1933 ja otettiin palvelukseen 26. huhtikuuta 1934.

## Palvelus
Alus siirrettiin joulukuussa 1933 Tyynenmeren laivastoon.

## Lähteet
*
* 
*

### Viitteet
Auburn-Cord-Duesenberg -museo

**Auburn-Cord-Duesenberg** -museo sijaitsee Auburnissa Indianassa Yhdysvalloissa Wayne Street -kadulla entisessä Auburn-Cord-Duesenberg -yhtiöiden automyymälä- ja hallintorakennuksessa. Museossa on esillä yli 120 autoa.

Museossa on yhtymän omien merkkien lisäksi esillä muitakin niiden aikalaisia, muun muassa eräs harvalukuisista enää tallella olevista, etuvetoisista Ruxton-autoista. Auburn- ja myöhemmin Cord-automalleja valmistanut tehdas Connersvillessä sijaitsee Indianapolisin itäpuolella, noin 200 kilometriä Auburnista etelään.

Museo jakautuu kolmeen kerrokseen, ja se on tunnettu paitsi esillä olevista upeista ja harvinaisista Duesenberg-autoistaan, myös art deco -tyylisestä rakennuksestaan.

Museo avattiin 6. heinäkuuta 1974. Museo on historiallisten kohteiden kansallisessa rekisterissä, ja vuonna 2005 siitä tuli historiallinen maamerkki.

## Lähteet

## Aiheesta muualla

*Museon verkkosivut
Giovanni Stradone

**Giovanni Stradone** (10. marraskuuta 1911 Nola – 6. helmikuuta 1981 Rooma) oli italialainen taidemaalari. Hän oli tyylisuunnaltaan hahmotteleva ja ekspressionistinen. Hänen teostensa kohteet käsittelivät muun muassa pyöräilijöitä, yötilanteita, harlekiineja sekä karikatyyrejä. 

Stradone osallistui vuoden 1948 Lontoon olympialaisiin, joissa hänet palkittiin hopeamitalilla öljy- ja vesivärimaalauksissa teoksestaan "Le Pistard". 

## Lähteet

## Aiheesta muualla
M-4 (1933)

**M-4** oli Neuvostoliiton laivaston M-luokan sukellusvene.

## Valmistus

Alus tilattiin Sverdlovskista Uralmašilta, missä köli laskettiin 1. huhtikuuta 1933. Alus laskettiin vesille 18. marraskuuta ja otettiin palvelukseen 2. kesäkuuta 1934.

## Palvelus
Alus siirrettiin 1934 Tyynenmeren laivastoon.

## Lähteet
*
* 
*

### Viitteet
Zbigniew Turski

**Zbigniew Turski** (21. heinäkuuta 1908 Konstancin – 6. tammikuuta 1979 Varsova) oli puolalainen säveltäjä. 

Turski osallistui vuoden 1948 Lontoon olympialaisiin, joissa hän voitti kultaa orkesti- ja kuoromusiikissa teoksellaan *Symfonia Olimpijska* ("Olympic Symphony").

Turski sävelsi myös musiikin elokuvaan *[[Pähkinänsärkijä (vuoden 1967 elokuva)|Pähkinänsärkijä]]*.

## Lähteet
Gabriele Bianchi

**Gabriele Bianchi** (27. elokuuta 1901 Verona – 8. lokakuuta 1974 Mirano) oli italialainen säveltäjä, kapellimestari ja musiikin opettaja. 

Bianchi osallistui vuoden 1948 Lontoon olympialaisiin, joissa hän voitti pronssimitalin musiikissa teoksellaan "Inno Olimpionico".

## Lähteet
Joseph Wu

**Jaushieh Joseph Wu** (, s. 31. lokakuuta 1954) on taiwanilainen politiikan tutkija ja poliitikko, joka toimii maansa ulkoministerinä. Hän edustaa demokraattista edistyspuoluetta.

## Tausta ja yksityiselämä
Wu aloitti opintonsa Taiwanissa, Chengchin kansallisessa yliopistossa, josta hän valmistui valtiotieteiden kandidaatiksi. Tämän jälkeen hän muutti Yhdysvaltoihin, jossa hän opiskeli aluksi Missourin yliopistossa St. Louisissa maisteriksi ja väitteli tohtoriksi Ohion osavaltionyliopistossa. Wu palasi Taiwaniin vuonna 1989 ja aloitti uransa politiikan tutkijana Chengchin yliopistossa.

Politiikan tutkijana Wu on erikoistunut Taiwanin poliittiseen kehitykseen, Pekingin ja Taipein välisiin suhteisiin sekä Lähi-idän kysymyksiin.

## Poliittinen ura
Vuosina 2012–2016 Wu toimi Taipein Yhdysvaltain edustajiston (de facto suurlähetystö) päällikkönä. Wu oli ensimmäinen DPP:tä edustanut Taiwanin edustaja Yhdysvalloissa. Wu on myös toiminut DPP:n puoluesihteerinä ja presidentin kansliapäällikkönä.

Wu nimitettiin Taiwanin ulkoministeriksi helmikuussa 2018. Nimitystä on pidettynä vetona luoda painetta Pekingiä vastaan ja vahvistaa Taiwanin suhteita Yhdysvaltoihin. Kesäkuussa 2021 Wu sanoi CNN:lle Taiwanin tulee valmistautua sotilaalliseen konfliktiin Kiinan kanssa.

Kesäkuussa 2023 Wu oli kiertueella Euroopassa saadakseen euroopalaisilta mailta diplomaattista tukea maalleen, vaikka esim. EU ei kohdellut häntä virallisesti diplomaattina. Saman vuoden joulukuussa Wu ilmoitti, että aikoo erota ministerin virastaan riippumatta siitä, miten tammikuun 2024 parlamenttivaaleissa käy. Wu ei täsmentänyt, milloin tarkalleen aikoo erota.

## Kunnianosoituksia

*  Loistavan tähden ritarikunta (Taiwan, 2024)
*  Kansallinen ansioritarikunta (Paraguay, 2017)
*  Quetzal-ritarikunta (Guatemala, 2018)
*  Belizen kunniaritarikunta (Belize, 2018)

## Lähteet
M-28 (1934)

**M-28** oli Neuvostoliiton laivaston M-luokan sukellusvene.

## Valmistus

Alus tilattiin Sverdlovskista Uralmašilta, missä köli laskettiin 12. heinäkuuta 1933. Alus laskettiin vesille 21. kesäkuuta 1934 ja otettiin palvelukseen 16. heinäkuuta 1935.

## Palvelus
Alus siirrettiin joulukuussa 1934 Tyynenmeren laivastoon, mistä se palautettiin myöhemmin Mustanmeren laivastoon.

## Lähteet
*
* 
*

### Viitteet